b'\n_START_ARTICLE_\nCosta Atlantica\n_START_SECTION_\nRakentaminen\n_START_PARAGRAPH_\nAlus tilattiin Kvaerner Masa Yardin Hietalahden telakalta Helsingist\xc3\xa4. Sen k\xc3\xb6li laskettiin telakkanumerolla 498 ja alus laskettiin vesille 11. marraskuuta 1999 nimettyn\xc3\xa4 Costa Atlanticaksi. Alus l\xc3\xa4p\xc3\xa4isi koeajot 15.\xe2\x80\x9320. toukokuuta 2000 ja se luovutettiin Genovaan Italiaan Costa Crociere SpA:lle 30. kes\xc3\xa4kuuta.\n_START_SECTION_\nK\xc3\xa4ytt\xc3\xb6historia\n_START_PARAGRAPH_\nAlus saapui 4. hein\xc3\xa4kuuta 2000 Venetsiaan, mist\xc3\xa4 se aloitti 16. hein\xc3\xa4kuuta ensimm\xc3\xa4isen risteilyns\xc3\xa4 it\xc3\xa4isell\xc3\xa4 V\xc3\xa4limerell\xc3\xa4. Alus on risteillyt t\xc3\xa4m\xc3\xa4n j\xc3\xa4lkeen p\xc3\xa4\xc3\xa4s\xc3\xa4\xc3\xa4nt\xc3\xb6isesti kes\xc3\xa4t V\xc3\xa4limerell\xc3\xa4 ja talvet Karibialla.'